Aravakai

Aravakai () – indėnų tautų grupė, kalbanti aravakų kalbomis. Gyvena Pietų Amerikos šiaurėje (Venesueloje, Brazilijoje, Gajanoje, Suriname, Prancūzų Gvianoje, Kolumbijoje). 2000 metais apskaičiuota, kad Pietų Amerikoje yra ­~400 tūkst. aravakų.

Gyvena tropiniuose miškuose. Verčiasi lydimine žemdirbyste (pagrindinė kultūra – manijokas), žvejyba, medžiokle, gerybių rankiojimu. Naudoja tabako lapus rūkymui. Kūną puošia aukso, kaulų, akmenų dirbiniais. Tikėjimas – šamanizmas.

Skirstymas:
 Šiaurės aravakai
 Amazonės aravakai: piapoko, ačagva, jukuna, kuripako, katapolitani, uarikena, tariana, baniva, bare, išnykę: maipure, javitero, manao
 Karibų pakrantės aravakai: gvachirai, vapišanai, lokonai (aravakai), išnykę tainai (gyveno Puerto Rike), lukajanai (gyveno Bahamose), garifunai
 Pietų aravakai – amueša, čamikuro, piro, ipurina, kampa, moho, baure ir kt.